Տղաներ և տիկնիկներ

«Տղաներ և տիկնիկներ» (), երաժշտական ֆիլմ, որը նկարահանվել է 1955 թվականին՝ Ջոզեֆա Մանկևիչի կողմից։ Համանուն մյուզիքլի էկրանավորումն է, որը ստեղծել է Ֆրենկ Լուսերոմը։

Սյուժե 
Հռչակավոր խաղացող Նաթան Դեթրոյթը ստանում է առաջարկ՝ կազմակերպել մեծ զառախաղ, բայց դրա համար պահանջվում է հայթայթել 1000 դոլար։ Հայտնվելով դժվար կացության մեջ՝ Նաթանը պատահաբար հանդիպում է Սքայ Մաստերսոնին, որը հայտնի էր գրեթե ամեն ինչի վրա գրազ գալու մոլությամբ։ Սքայը պարծենում է, որ կարող է իր հետ վերցնել ցանկացած կին Կուբա ուղևորվելու համար, ում որ կամենա։ Օգտվելով այս հնարավորությունից՝ Նաթանն առաջարկում է գրազ, որ իր նշած կինը չի համաձայնի գնա Սքայի հետ։ Վերջինս  համաձայնում է պայմանների հետ, և Նաթանն ընտրում է խստաբարո Սառա Բրաունին «Հոգիների փրկության առաքելություն»-ից։ Սքայի առջև դժվար խնդիր է ծառանում։

Դերերում

Հետաքրքիր փաստեր 
 Վիվիան Բլեյնը, Ստաբի Քեյը, Բ․ Ս․ Պուլին և Ջոնի Սիլվերը կրկնել են Բրոդվեյի բեմադրության իրենց դերերը։
 Ֆիլմում Մարլոն Բրանդոն խաղում է Սքայ Մաստերսոնի դերը, սակայն այն ցանկանում էր խաղալ Ֆրենկ Սինատրան։ Մարլոն Բրանդոն ստիպված էր խաղալ Նաթան Դեթրոյթի դերը, բայց դա նրան դուր  չէր գալիս։ Արդյունքում նրանց դերերը փոխանակվեցին, և նկարահանման ընթացում նրանց միջև լարված հարաբերություններ էին։
 Մերիլին Մոնրոն ցանկանում էր խաղալ Ադելաիդայի դերը, բայց ֆիլմի ռեժիսոր Ջոզեֆ Մանկևիչը 1950 թվականին աշխատել էր դերասանուհու հետ «Ամեն ինչ Եվայի մասին» ֆիլմում, և ըստ երևույթին այդ աշխատանքից հետո նրա մոտ մնացել էին վատ հուշեր։ Բեթի Գրեյբլը ուզում էր նույն դերը խաղալ, բայց վիճել է ֆիլմի պրոդյուսերի հետ։ Դերի թեկնածու է եղել նաև Ջուդի Հոլիդեյը։
 Ջին Քելլին եղել է Սքայ Մաստերսոնի դերի թեկնածուն, սակայն ուներ պայմանագիր MGM ստուդիայի հետ։
 Սառա Բրաունի դերի թեկնածուներ են եղել նաև Գրեյս Քելլին և Օդրի Հեփբերնին։
 Մինչ Սամուել Գոլդվինը կգներ ֆիլմի էկրանավորման իրավունքը «Paramount Pictures» ընկերությունից, վերջինս երազում է նկարահանել այն հետևյալ կազմով՝ Քլարկ Գեյբլ՝ Սքայ Մաստերսոնի դերում, Բոբ Հոուպը` Նաթան Դեթրոյի դերում, Ջեյն Ռասելը` Սառա Բրաունի և Բեթթի Գրեյբը Միսս Ադելաիդայի դերում։

Մրցանակներ և անվանակոչություններ 
 1956 թվական - «Օսկար» 4 մրցանակի առաջադրում՝ լավագույն օպերատորական աշխատանք գունավոր ֆիլմում (Հարրի Ստրեդլինգ), նկարիչների և ձևավորողների լավագույն աշխատանք (Օլիվեր Սմիթ, Ջոզեֆ Ռայթ, Գովարդ Բրիստոլ), լավագույն հագուստներ (Իռեն Շարաֆ), լավագույն երաժշտական ձայնագրություն (Ջեյ Բլեքտոն, Սիրիլ Մոքրիջ)։
 1956 թվական - «Ոսկե գլոբուս» երկու մրցանակ՝ լավագույն կատակերգական կամ երաժշտական ֆիլմը, լավագույն կին դերասանուհի կատակերգական կամ երաժշտական ֆիլմում (Ջին Սիմոնս)։
 1956 թվական - ԱՄՆ-ի սցենարիստների Գիլդիայի մրցանակի առաջադրում՝ լավագույն ամերիկյան երաժշտական ֆիլմի համար (Ջոզեֆ Մանկևիչ)։
 1957 թվական - Բրիտանական կինոակադեմիայի երկու անվանակարգերում` լավագույն ֆիլմ, լավագույն արտասահմանյան դերասանուհի (Ջին Սիմոնս)։

Ծանոթագրություններ

Արտաքին հղումներ 
 
 

Ֆիլմեր այբբենական կարգով
1955 ֆիլմեր
Ջոզեֆ Մանկևիչի ֆիլմեր
Ամերիկյան կինոկատակերգություններ
Անգլերեն ֆիլմեր
Ֆիլմեր, որոնց գործողությունները տեղի են ունենում Նյու Յորքում
Ամերիկյան ֆիլմեր
Ամերիկյան ռոմանտիկ կինոկատակերգություններ
MGM ֆիլմեր